張大猷 (萬曆乙未進士)

張大猷（），字允升，號武程，湖廣黄州府黄陂縣人。明朝政治人物。

 生平 
萬曆十三年（1585年）乙酉科湖广乡试第九十名举人，二十三年（1595年）登乙未科進士《萬曆二十三年乙未科進士履歷》：张大猷，武程，書四房，己巳十二月二十四日生。黄陂县人，乙酉鄉試，會試三十五名，三甲一百五十三名。吏部政，丙申授徐闻知县，己亥調繁香山县，庚子本省同考，乙巳升刑部主事，行取候考，丁未考察，庚戌補壽张知县，丁憂，癸丑補蕭山知縣，本年升户部貴州司主事，甲寅管禄米仓，乙卯管浒墅鈔关，丁巳升江西司员外，升付建司郎中，己未升廣平知府，辛酉升廣東付使，甲子升參政，丙寅升按察使，丁卯升山西右布政，本年闲住，戊辰奉旨起用，復职使補。，吏部觀政，二十四年二月初授廣東徐聞縣知縣，二十七年以才調香山縣《萬曆乙未科進士同年序齿録》。會税璫李鳳謀駐香山，大猷抗言曰：香山彈丸孤城，近海瘴癘，誠非税使所宜。且番情叵測，萬一犯及命使，如朝廷威德何。璫沮而止，諸大吏咸韙之。未幾，奸人附璫，羅織邑民四十餘人，璫命私人往逮，大猷不可。俄復有人誘璫採礦，璫集亡命千百，分踞諸山，淫掠横行。大猷密白制按，立擒首惡置之法。居常廉潔自勵，以教化為己任。建育英館課士，聽訟平恕，每以天良開諭之。滿六載，以治最徵，邑民追送累日。

万历三十三年升刑部主事，三十五年考察，三十八年降補壽張知縣，丁憂歸。四十一年補蕭山知縣，本年升户部貴州司主事，四十二年管禄米倉，四十三年七月管理浒墅鈔关《大明神宗显皇帝实录卷之五百三十四》：萬曆四十三年七月，户部推管理钞关属员，浒墅遣主事张大猷往，河西务遣主事熊膏往。报可。，四十五年升江西司员外郎、福建司郎中。四十七年（1619年）三月，由户部郎中外放直隶广平府知府。天啓元年（1621年）升廣東羅定定道副使，四年升湖廣寧太兵備參政，六年三月升浙江按察使，七年四月升山西布政使司右布政使、口北道。五月以年力衰迈，著冠带闲住。名宦四十余载，政事文章卓然独立。奉旨建坊纶褒三代。寿八十四，以无疾终。其撰盖最富，祀乡贤《黄陂縣志》：张大猷，字允升，一字武程，以壁经起家，万历乙未进士。甫九岁，暮归迷路，有黄衣老人指引还家，遗以紫金飞燕。长善属文，张公山是器之，许配以安人，闵氏之妹。公初任徐闻县，继调香山。童子试，得何吾驺文为冠军，何尚未娶，公延至署中，三年饮食服用悉具，且捐俸为择配焉。已而，何秩晋相国，则公之善知人也。公历户部郎中，出任广平太守，寻晋宁泰道、浙江按察司廉使、山西布政。名宦四十余载，政事文章卓然独立。奉旨建坊纶褒三代。寿八十四，以无疾终。其撰盖最富，祀乡贤。《湖广通志》：张大猷字允升，黄陂人。甫九歳，暮归迷路，有黄衣老人指引还家，遗以紫金飞燕。长善属文，万厯乙未成进士，初令徐闻，调香山，邑试拔何如宠，延入署中三载。官至山西布政，政事文章卓然可纪。。

 家族 
曾祖张本道。祖张官。父张万镃。母聂氏。慈侍下。娶闵氏，子自珍、自瑾、自瑜。

參考文獻

《廣東通志》

Category:明朝徐聞縣知縣
Category:明朝香山縣知縣
Category:明朝户部郎中
Category:明朝廣平府知府
Category:明朝湖廣布政使司參政
Category:明朝浙江按察使
Category:明朝山西右布政使
Category:黄陂县人
D
Category:萬曆十三年乙酉科湖廣鄉試舉人
Category:明朝壽張縣知縣
Category:明朝蕭山縣知縣
Category:明朝户部主事
Category:明朝廣東按察司副使